Urreya de Gayén

Urreya de Gayén (Urrea de Gaén en castellano) ye un municipio aragonés de la provincia de Teruel, situato en la comarca de lo Baixo Martín.

La suya población ye de 435 habitants (2019), en una superficie de 41,1 km².

 Cheografía 
Ye situato a la ezquierda de lo río Martín, en la carretera TE-110 que une Albalat de l'Arcebispe y Íxar.

 Mugas 
 Íxar Íxar Íxar  50px Íxar Albalat de l'Arcebispe Albalat de l'Arcebispe Andorra

 Toponimia 
En lo pasato se deciba Urreya d'Íxar (Antonio Ubieto Arteta que no gosa mencionar variants foneticas u graficas de los toponimos que tracta y diz que ye Urrea de Híjar entre 1488 y 1646).

Como Urreya sin apelativo lo veyemos en un texto en latín[http://descargas.cervantesvirtual.com/servlet/SirveObras/12920527716723728987213/024558_0003.pdf Don Guillermo Del val notifica al vicario de la parroquia de las iglesias de Híjar, el recargo a que se habían hecho acreedores los vecinos de Híjar por el pago de las primicias.] Fita Colomé, Fidel. EL PILAR DE ZARAGOZA.
SU TEMPLO Y SU TRADICIÓN HISTÓRICA HASTA EL AÑO 1324. Boletín de la Real Academia de la Historia, tomo 44 (1904) pp525-544 de 1291:

Tamién en textos en aragonés de l'Archivo ducal d'Íxar se puet leyer Urreya sin apelativo; en un texto de 1300 copiato en lo sieglo XVIII con lacunas, y posibles errors:

Atras variants documentals en son: Urrea, Orrea, Orreia, Orreya, Orenya y Horreia.

Dende 1713 prene de Gayén, por una de las zaicas principals de lo río Martín. Se creye que Gayén puet estar d'orichen latino y tener lo sufixo de pertenencia -ENUS. Asinas sería lo que ye de Gaius. L'antroponimo Gayus se troba en las inscripcions romanas de La Iglesuela. En lo fogache de 1495 bi heba chent con apellito Gayén en Albalat de l'Arcebispe.

 Historia 
Bi ha un chacimiento de la I Edat de Fierro en lo Cabezo Redondo, un chacimiento iberico en lo Cabezo Carrasco, y ye mas conoixita a villa romana en lo Regadío. En lo Museu Provincial de Teruel se conservan mosaicos d'iste chacimiento. No ye mencionata en garra texto de lo sieglo XII, y la primera mención ye de 1242, cuan se facioron las mugas de los terminos d'Urreya, Albalat de l'Arcebispe, Íxar y Almochuel.

 Parla 
Como en tot lo Baixo Aragón en sentito amplo, bi ha muitos aragonesismos. Claman l'atención las palabras abocar, a sobén, bambolla, batollar, cadillo, l'imperfecto caiba, foyeta, fastio, calivo, chemecar, chirigallo (ceringallo en Sobrarbe), chito, cirgüello, clocha, cribaza, cuairón, dalla, pa cutio, desfollinar, dorondón, encendallo, empandullo, esfullar, esgarfollar, fal, falca, farinetas, farnaca, finollo, garfolla, gorgollo, uebra, malfurrir, megolla, muir, nogallos, perillán, sorollar, tartir.

Aragonesismos interesants no documentatos en atros lugars de la redolata son pre (encara que con significato fosilizato en "paga pa los ninos los días de fiesta"), y alacar (derivato de laco).

 Demografía 

 Administración 
 Reparto de concellers 
Eleccions municipals Partiu 1979 1983 1987 1991 1995 1999 2003 2007 2011 Partido de los Socialistas de Aragón         4 Partido Popular         3 Total                 7

 Alcaldes 
 Lista d'alcaldes Lechislatura Nombre Partiu politico1979–1983 Pascual Gasque Herrero  Treinta aniversario de las primeras elecciones municipales de la democracia. UCD  1983–1987 Ángel Daniel Tomás Tomás Ángel Daniel Tomás Tomás en a pachina web d'as Corz d'Aragón. PSOE1987–1991 Ángel Daniel Tomás Tomás PSOE1991–1995 Ángel Daniel Tomás Tomás PSOE1995–1999 Ángel Daniel Tomás Tomás PSOE1999–2003 Ángel Daniel Tomás Tomás PSOE2003–2007 Ángel Daniel Tomás Tomás PSOE2007–2011 Ángel Daniel Tomás Tomás PSOE2011-2015Ángel Daniel Tomás TomásPSOE2015–2019Pedro Joaquín Lafaja SeséPP2019–2023Pedro Joaquín Lafaja SeséPP2023–2027 Silvia Blasco Casorran   Consulta el listado de alcaldes que han sido proclamados en Aragón en Heraldo de Aragón. PSOE

 Personalidaz naixitas d'Urreya de Gayén 
Categoría principal: Naixitos d'Urreya de Gayén.
 Manuel Blasco Laborda, esportista. 
 Pedro Laín Entralgo, escritor y medico.
 Juan Cabañero y Esponera, militar.
 Jose Manuel Falcón Martín, naturalista.

 Puestos d'intrés 
 Casa de lo lugar, sieglo XVIII.
 Villa romana en la Loma del Regadío.
 Estepas de Las planetas-Claverías, declarato LIC.

 Molimentos relichiosos 
 Ilesia Parroquial de Sant Per Mártir, sieglo XVIII.
 Arco-capiella de Sant Roque, sieglo XVII.
 Ermita de Santa Bárbara, sieglo XVIII.
 Arco-capiella de la Virchen d'Arcos, sieglo XVIII.

 Obras hidraulicas 
 Balsa de las Planas.

 Fiestas 
Semana Santa.
15 y 16 d'agosto, Sant Roque y l'Asumpción de Santa María.

 Bibliografía consultata 
  Demelsa Ortiz Cruz. Aproximación al estudio toponímico de algunos lugares aragoneses de la Casa de Híjar. Cuadernos del Ducado de Híjar, 1. 2008.

 Veyer tamién 
 Lista de municipios de Teruel.

 Referencias 

 Enrastes externos 
  www.UrreaDeGaen.com.
 Diccionario de Urreya de Gayén.

*